Na osnovu člana 60. stav 1. tačka 2. Zakona o javnim nabavkama („Službeni glasnik RS“, broj 124/12, 14/15 i 68/15) i Odluke o pokretanju postupka broj 05-812/1/2019od 14. oktobra 2019. godine,

**NARUČILAC**

**MINISTARSTVO FINANSIJA, UPRAVA ZA SPREČAVANjE PRANjA NOVCA**

**11000 Beograd, Resavska 24**

**objavljuje**

**POZIV ZA PODNOŠENjE PONUDA**

**Redni broj javne nabavke JNMV/5-2019**

**Naziv, adresa i internet stranica Naručioca**: Uprava za sprečavanje pranja novca, Resavska 24, 11000 Beograd, [www. apml.gov.rs](http://www.mduls.gov.rs)

**Vrsta naručioca**: Organ državne uprave

**Vrsta postupka javne nabavke**: Postupak javne nabavke male vrednosti.

**Vrsta predmeta nabavke** su usluge.

**Predmet javne nabavke**: Održavanje sistema za upravljanje dokumentima i predmetima (Alfresko).

**Naziv i oznaka iz opšteg rečnika nabavke**: – 72267000 - Usluge održavanja i popravke softvera.

**Javna nabavka nije oblikovana po partijama.**

**Kriterijum za dodelu ugovora:** Najniža ponuđena cena

**Način preuzimanja konkursne dokumentacije**: Konkursna dokumentacija se preuzima sa Portala javnih nabavki na sajtu [www.ujn.gov.rs](http://www.ujn.gov.rs) a ista se istovremeno objavljuje i na internet stranici Naručioca, odnosno internet adresi [www. apml.gov.rs](http://www.mduls.gov.rs)

**Podaci o nadležnim organima gde se mogu blagovremeno dobiti ispravni podaci o poreskim obavezama, zaštiti životne sredine, zaštiti pri zapošljavanju, uslovima rada i sl:** Podaci o poreskim obavezama se mogu dobiti u Poreskoj upravi (Ministarstvo finansija, Republika Srbija), Save Maškovića 3-5, Beograd, Internet adresa: [www.poreskauprava.gov.rs](http://www.poreskauprava.gov.rs). Posredstvom državnog organa Poreske uprave, mogu se dobiti ispravne informacije o adresama i kontakt telefonu organa ili službe teritorijalne autonomije ili lokalne samouprave o poreskim obavezama koje administriraju ovi organi;

Podaci o zaštiti životne sredine se mogu dobiti u Agenciji za zaštitu životne sredine, Ruže Jovanović 27a, Beograd, Internet adresa: [www.sepa.gov.rs](http://www.sepa.gov.rs)., i u Ministarstvu zaštite životne sredine Republike Srbije, Bul. Mihajla Pupina 2, Beograd, Internet adresa: [www. [ekologija.gov.rs](mailto:office@minpolj.gov.rs)](http://www.merz.gov.rs)  ).

**Način podnošenja ponude i rok**: Ponude se pripremaju i podnose u skladu sa ovim pozivom i konkursnom dokumentacijom. Ponudu sa priloženom dokumentacijom dostaviti u zatvorenoj koverti, poštom ili lično predajom, na adresu Uprava za sprečavanje pranja novca, Beograd, Resavska 24, sa naznakom**: ,,Ponuda za javnu nabavku br. JNMV/5-2019 – usluge, Održavanje sistema za upravljanje dokumentima i predmetima (Alfresko) - NE OTVARATI”.** Na poleđini koverte naznačiti naziv i adresu ponuđača, telefon i osobu za kontakt. U slučaju da ponudu podnosi grupa ponuđača, na koverti je potrebno naznačiti da se radi o zajedničkoj ponudi i navesti nazive i adrese svih učesnika u zajedničkoj ponudi kao i ime i broj telefona jednog lica za kontakt.

Ponuda se smatra blagovremenom ukoliko je primljena od strane naručioca do 4. novembra 2019. godine do 10:00 časova.

**Mesto, vreme i način otvaranja ponuda**: Javno otvaranje ponuda obaviće se po isteku roka za podnošenje ponuda, tj. dana **4. novembra 2019. godine, u 10:30 časova** u prostorijama Uprave za sprečavanje pranja novca, Beograd, Resavska 24. Postupak otvaranja ponuda sprovodi Komisija obrazovana rešenjem Naručioca.

**Uslovi pod kojima predstavnici ponuđača mogu učestvovati u postupku otvaranja ponuda**: Otvaranje ponuda je javno, a u postupku otvaranja ponuda mogu aktivno učestvovati samo ovlašćeni predstavnici ponuđača, koji Komisiji za javnu nabavku Naručioca predaju ovlašćenje u pisanoj formi za učešće u postupku otvaranja ponuda (ovlašćenja moraju imati broj, datum i biti overena), u protivnom nastupaju kao javnost i ne mogu preduzimati aktivne radnje u postupku (potpisivanje zapisnika, isticanje prigovora i dr).

**Rok za donošenje odluke**: Odluka o dodeli ugovora biće doneta u roku od 10 dana od dana otvaranja ponuda.

**Lica za kontakt**: Tanja Ogrizović, togrizovic@apml.gov.rs